2. sz. melléklet

***BESZÁMOLÓ***

***Polgármester és bizottságok átruházott hatáskörben hozott döntéseiről***

1. Pénzügyi és Ügyrendi Bizottság feladatai:

* + A hivatal Szervezeti és Működési Szabályzatának, valamint módosításának és kiegészítésének jóváhagyása.

2014. évben 22/2014 (III. 19.) Zalaszentgróti Közös Önkormányzati Hivatal Szervezeti és Működési Szabályzata módosításának jóváhagyása

2. Gazdasági és Városfejlesztési Bizottság feladatai:

* + A települési térképészeti határ kiigazításának véleményezése.
  + Helyi közút forgalmi rendjének kialakítása.

2014. évben nem került sor települési térképészeti határ kiigazításának véleményezésére és helyi közút forgalmi rendjének kialakítására.

3. Humán Ügyek Bizottsága feladatai:

* A közoktatási és közművelődési intézmény Szervezeti és Működési Szabályzatának, valamint a nevelési-oktatási intézmény nevelési, minőségirányítási programjának, illetve pedagógiai programjának és módosításának, valamint kiegészítésének jóváhagyása.

HÜB átruházott hatáskörben hozott határozatok száma:

13/2014. (VI.19.): Városi Könyvtár és Művelődési-Felnőttképzési Központ Szervezeti és Működési Szabályzatának jóváhagyása

14/2014. (VI.19.): Városi Önkormányzat Egészségügyi Központ 2014. évi munkatervének jóváhagyása

15/2014. (VI. 19.): Zalaszentgróti Napköziotthonos Óvoda és egységes Óvoda-bölcsőde Szervezeti és Működési Szabályzatának, Pedagógiai Programja módosításának jóváhagyása

Szociális Bizottság feladatai

* Elrendeli a jogtalanul felvett, illetve a tartás elmulasztása miatt kifizetett segély visszafizetését, erre indokolt esetben részletfizetést engedélyez, illetve mentesítést ad a segély visszafizetési kötelezettsége alól.

2014. évben nem került sor jogtalanul felvett segély visszafizetésére.

* Dönt az önkormányzati segély odaítéléséről.

2014. évben a Szociális Bizottság 590 alkalommal állapított meg önkormányzati segélyt 3.612.750 Ft összegben, továbbá 30 család kapott tűzifát természetbeni juttatásként 585 eFt összegben.

* Dönt a gyermek étkeztetéséért fizetendő személyi térítési díj csökkentéséről.

2014. évben a Szociális Bizottság 2 család esetén 4 középiskolás részére állapított meg térítési díjcsökkentést.

* Elbírálja a személyes gondoskodást nyújtó ellátásokért fizetendő személyi térítési díjak csökkentése iránti kérelmeket.

2014. évben nem került sor személyi térítési díjak csökkentésére.

* Elbírálja a Bursa Hungarica Felsőoktatási Önkormányzati Ösztöndíjrendszer pályázatait

2014. évben Zalaszentgróton 50 fő pályázatát támogatta az önkormányzat 1.400.000 Ft összegben, Tekenye községben 3 fő pályázatát támogatta az önkormányzat 150.000 Ft összegben.

* Szociális és Gyermekjóléti Alapszolgáltatási Központ Szervezeti és Működési Szabályzatának, valamint módosításának és kiegészítésének jóváhagyása, szakmai program elfogadása.

A Szociális Bizottság a Szociális és Gyermekjóléti Alapszolgáltatási Központ Szervezeti és Működési Szabályzatát és Szakmai Programjának módosítását 2014. április 23.-i ülésén fogadta el.

5 A helyi szociális rendelet alapján a polgármester hatáskörébe utalt feladatok:

önkormányzati segély megállapítása halálesethez kapcsolódóan

2014. évben 15 alkalommal történt önkormányzati segély megállapítása halálesethez kapcsolódóan összesen 370.000 Ft összegben.

elemi károsultak segélyezése, rendkívüli élethelyzet esetén segély megállapítása;

2014. évben nem került sor elemi károsultak segélyezésére.

azonnali elbírálást igénylő önkormányzati segélyek;

2014. évben 40 fő részére történt önkormányzati segély megállapítása 109.000 Ft összegben.

méltányossági ápolási díj ügyekben.

2014. évben 13 fő részesült méltányossági jogon ápolási díjban 3.408.335 Ft összegben.

méltányossági közgyógyellátási ügyekben.

2014. évben 55 fő részesült méltányossági közgyógyellátásban 1.409.644 Ft összegben.

köztemetési ügyekben.

2014. évben 4 alkalommal került sor köztemetés elrendelésére 620.800 Ft összegben.