Szám: 1-7/2015. 8. sz. napirendi pont anyaga

**Előterjesztés**

**Zalaszentgrót Város Önkormányzata Képviselő-testületének**

**2015. május 28-i rendes ülésére**

**Tárgy:** Beszámoló a Zalaszentgróti Napköziotthonos Óvoda- és Egységes Óvoda-bölcsőde 2014. évi működéséről

**Tisztelt Képviselő-testület!**

A Magyarország helyi önkormányzatairól szóló 2011. évi CLXXXIX. törvény 13. § (1) bekezdése exemplifikatív módon rögzíti a helyi közügyek, valamint a helyben biztosítható közfeladatok körében ellátandó helyi önkormányzati feladatokat, köztük az óvodai ellátást. A fent kiemelt szolgáltatás ellátásáról Zalaszentgrót Város Önkormányzata az általa fenntartott Zalaszentgróti Napköziotthonos Óvoda- és Egységes Óvoda-bölcsőde köznevelési intézmény útján gondoskodik.

Sarkalatos kritérium, hogy az önkormányzat a fenntartásában lévő intézmények működéséről megalapozott és átfogó képet kapjon, az esetleges beavatkozást igénylő kérdésekről időben tudomást szerezzen.

A nemzeti köznevelésről szóló 2011. évi CXC. törvény 85. § (2) bekezdése rögzíti a fenntartó jogát arra vonatkozóan, hogy tanévenként legfeljebb egy alkalommal az intézményvezetőt az intézmény tevékenységéről szóló átfogó beszámolásra kötelezheti. A fentiekre tekintettel a Zalaszentgróti Napköziotthonos Óvoda- és Egységes Óvoda-bölcsőde elkészítette a 2014. évi működésére vonatkozó teljes körű - szakmai, pénzügyi és gazdasági értékelést is tartalmazó - beszámolót, mely a 2014/2015. nevelési évre vonatkozó hálótervvel együtt jelen előterjesztés 1-2. mellékletét képezi. A hálóterv világosan tükrözi az intézmény egész éves munkájának sokszínűségét, változatosságát.

A Humán Ügyek Bizottsága az előterjesztést a 2015. május 19-i ülésén megtárgyalta, a 17/2015. (V.19.) számú határozatával javasolja Zalaszentgrót Város Önkormányzat Képviselő-testületének a határozati javaslat elfogadását.

Kérem a T. Képviselő-testületet, hogy az előterjesztést szíveskedjen megtárgyalni, majd azt követően fogadja el az alábbi határozati javaslatot.

**Határozati javaslat:**

Zalaszentgrót Város Önkormányzatának Képviselő-testülete a Zalaszentgróti Napköziotthonos Óvoda és Egységes Óvoda-bölcsőde 2014. évi működéséről szóló beszámolót, valamint az annak mellékletét képező, 2014/2015. nevelési évre szóló hálótervet az előterjesztés 1-2. számú mellékletei szerinti tartalommal elfogadja.

A Képviselő-testület felkéri az intézményvezetőt, hogy a zavartalan működés fenntartása érdekében a jövőben is felelősségteljes gazdálkodást folytasson.

A Képviselő-testület felkéri a jegyzőt, hogy a döntésről a Zalaszentgróti Napköziotthonos Óvoda és Egységes Óvoda-bölcsőde intézményvezetőjét a határozati kivonat egy példányának megküldésével tájékoztassa.

*Határidő:* 2015. június 5.

*Felelős:* Baracskai József polgármester

Dr. Simon Beáta jegyző

Zalaszentgrót, 2015. május 22.

|  |  |
| --- | --- |
|  | Baracskai József  polgármester |

A határozati javaslat a törvényességi követelményeknek megfelel.

|  |  |
| --- | --- |
|  | Dr. Simon Beáta  jegyző |